Tahir Zajazi

Tahir Zajazi (1940, Zajaz) është profesor universitar dhe didakticien shqiptar nga Maqedonia e Veriut. 

 Biografia 
Tahir Zajazi lindi në Zajaz të Kërçovës, ku mori edhe arsimin fillor. Kreu Normalen e Shkupit pas së cilës vazhdoi studimet për pedagogji në Universitetin e Shkupit. Doktoroi në Universitetin e Zagrebit, përkatësisht të Tiranës. Për qëllime studimore qëndroi në disa qendra universitare dhe studimore jashtë vendit. Fillimisht, ishte mësues, pastaj kryeshef i arsimit në Tetovë, mësimdhënës në gjimnazin e këtij qyteti, përkatësisht në Akademinë Pedagogjike të Shkupit, këshilltar i arsimit. Ai ishte njëri nga themeluesit, mësimdhënës dhe dekan në Universitetin Shtetëror të Tetovës, si dhe mësimdhënës në Universitetin e Evropës Juglindore në këtë qytet. U mor me çështje profesionale pedagogjike, sidomos të didaktikës. Mori pjesë në konferenca dhe aktivitete të ndryshme shkencore-profesionale. Hartoi dhe botoi disa vepra profesionale.

 Vepra 
 "Efekti i mësimit të programuar laboratorik" (1994), 
 "Pedagogjia e arsimit" (1997), 
 "Metodologjia e mësimdhënies dhe mësimnxënies" (2003), 
 "Perfeksionimi i vazhdueshëm i absolventëve të diplomuar të Fakultetit Pedagogjik në UEJL" (2007), 
 "Metodologjia e hulumtimeve shkencore në shkencat shoqërore" (2017),
 "Memoare - Skicë e rrugëtimit pedagogjik të një jete në arsim" (2018) 
 "Metoda laboratorike ne mesimin e fizikes dhe kimise 2020 
 "Studime Pedagogjike - Ne tranzicion midis tradicionales dhe modernes"  2024 

 Shih edhe 
 Arsimi në Maqedoninë e Veriut

 Referime 

Kategoria:Lindje 1940
Kategoria:Njerëz nga Kërçova
Kategoria:Njerëz që jetojnë
Kategoria:Pedagogë shqiptarë
Kategoria:Pedagogë nga Maqedonia e Veriut
Kategoria:Shqiptarë të Maqedonisë së Veriut
Kategoria:Absolventët e Universitetit të Shkupit
Kategoria:Absolventët e Universitetit të Zagrebit
Kategoria:Absolventët e Universitetit të Tiranës
Kategoria:Profesorë të Universitetit të Tetovës
Kategoria:Profesorë të Universitetit të Evropës Juglindore